# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 23230**

**Λιβαδειά 1 /12/2023**

**ΑΠΟΣΠΑΣΜΑ**

Από το πρακτικό της αριθμ.2023-26ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **254**

**ΘΕΜΑ** : **Έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου «ΒΕΛΤΙΩΣΗ ΤΗΣ ΠΡΟΣΒΑΣΙΜΟΠΤΗΤΑΣ ΚΑΙ ΚΥΚΛΟΦΟΡΙΑΚΗ ΑΝΑΒΑΘΜΙΣΗ ΤΗΣ ΑΝΑΤΟΛΙΚΗΣ ΕΙΣΟΔΟΥ ΛΙΒΑΔΕΙΑΣ»**

Στη Λιβαδειά σήμερα την 29η Νοεμβρίου 2023, ημέρα Τετάρτη και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **22778/24-11-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  | Μητάς Αλέξανδρος | 2 | Γιαννακόπουλος Βρασίδας |
|  | Δήμου Ιωάννης | 3 | Νταντούμη Ιωάννα |
|  | Αποστόλου Ιωάννης | 4 | Πούλου Παναγιού |
|  | Καράβα Χρυσοβαλάντου Βασιλική | 5 | Γαλανός Κων/νος |
|  | Σάκκος Μάριος | 6 | Πούλος Ευάγγελος |
|  | Μερτζάνης Κων/νος | 7 | Φορτώσης Αθανάσιος |
|  | Σαγιάννης Μιχαήλ | 8 | Γερονικολού Λαμπρινή |
|  | Τόλιας Δημήτριος | 9 | Μπράλιος Νικόλαος |
|  | Καπλάνης Κων/νος | 10 | Καλέα Ανδρονίκη |
|  | Τζουβάρας Νικόλαος | 11 | Καραμάνης Δημήτριος |
|  | Καράλης Χρήστος | 12 | Σπυρόπουλος Δημοσθένης |
|  | Κοτσικώνας Επαμεινώνδας | 13 | Παπαϊωάννου Λουκάς |
|  | Αρκουμάνης Πέτρος |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Πλιακοστάμος Κων/νος |  |  |
|  | Χέβα Αθανασία (Νάνσυ) |  | Οι οποίοι δεν παρευρέθησαν |
|  | Τουμαράς Βασίλειος |  | αν και κλήθηκαν νόμιμα |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **22778/24-11-2023**   πρόσκληση της Προέδρου εκτός της Προέδρου της Κοινότητας Προφήτη Ηλία κας Παπαδά Αγγελικής.

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 8Ο θέμα της ημερήσιας διάταξης της υπ αριθμ 22778/24-11-2023  πρόσκλησης (12ο στον Πίνακα Θεμάτων Συνεδρίασης ) η Πρόεδρος έθεσε υπόψη των μελών του Δημοτικού Συμβουλίου , την υπ αριθμ.22030/13-11-2023 εισήγηση της Δ/νσης Τεχνικών Υπηρεσιών του Δήμου σύμφωνα με την οποία:

**ΙΣΤΟΡΙΚΟ ΤΟΥ ΕΡΓΟΥ**

Χαρακτηρίζεται με :

* Την υπ΄ αριθμό 48/2020τεχνική μελέτη του έργου «Βελτίωση της προσβασιμότητας και κυκλοφοριακή αναβάθμιση της ανατολικής εισόδου της πόλης της Λιβαδειάς» προϋπολογισμού 349.999,99€την οποία συνέταξε η Τεχνική Υπηρεσία του Δήμου Λεβαδέων.
* Την υπ΄ αριθμό 138/2020 (ΑΔΑ: ΩΘΞΨΩΛΗ-ΣΗΓ) απόφαση του Δημοτικού Συμβουλίου αποδοχής της υπ΄ αριθμό 48/2020 τεχνικής μελέτης.
* Την υπ΄ αριθμό 40/2021 απόφαση της Οικονομικής Επιτροπής περί υποβολής αίτησης χρηματοδότησης πράξης με τίτλο «Βελτίωση της προσβασιμότητας και κυκλοφοριακή αναβάθμιση της ανατολικής εισόδου της πόλης της Λιβαδειάς» στο Ε.Π. «Στερεά Ελλάδα» στα πλαίσια της πρόσκληση 67 με αριθμό πρωτ. 709/16.04.2020 της ΕΥΔΕΠ Περιφέρειας Στερεάς Ελλάδας.
* Την υπ΄ αριθμό 104/2022 απόφαση της Οικονομικής Επιτροπής περί έγκρισης διενέργειας ηλεκτρονικού διαγωνισμού και κατάρτιση όρων διακήρυξης σύναψης Δημόσιας Σύμβασης του έργου.
* Το από 16-11-2022 Πρακτικό ΙVτης Επιτροπής Διαγωνισμού της ηλεκτρονικής δημοπρασίας με Α/ΑΕΣΗΔΗΣ 188428 ελέγχου των δικαιολογητικών συμμετοχής του προσωρινού αναδόχου σύμφωνα με το οποίο η Επιτροπή εισηγείται την κατακύρωση της δημόσιας σύμβασης του έργου στον Οικονομικό φορέα με την επωνυμία «Γ.Σ. ΠΑΠΑΘΑΝΑΣΙΟΥ & ΣΙΑ Ε.Ε.» με μέση τεκμαρτή έκπτωση 19,04% επί των τιμών του τιμολογίου της μελέτης με σύνολο δαπάνης 228.796,29€ (χωρίς ΦΠΑ).
* Την υπ΄ αριθμό 350/2022 (ΑΔΑ: ΩΤ5ΞΩΛΗ-5Ο1)Απόφαση της Οικονομικής Επιτροπής έγκρισης του από 16-11-2022 Πρακτικού IVκαι κατακύρωσης του αποτελέσματος της διενεργηθείσας Δημοπρασίας, για την ανάδειξη του αναδόχου κατασκευής του έργου της επικεφαλίδας, ανάδοχο Οικονομικό Φορέα με την επωνυμία «Γ.Σ. ΠΑΠΑΘΑΝΑΣΙΟΥ & ΣΙΑ Ε.Ε.» με μέση τεκμαρτή έκπτωση 19,04% επί των τιμών του τιμολογίου της μελέτης και σύνολο δαπάνης του έργου κατά την προσφορά 228.796,29€ (χωρίς ΦΠΑ).
* Την με αριθμ. πρωτ.. 3730/22-02-2023 σύμβαση Κατασκευής του Έργου ποσού 283.707,40 € συμπεριλαμβανομένου του ΦΠΑ 24%
* ,Την από 3/Νοεμβρίου 2023 γνωμοδότηση του Τεχνικού Συμβουλίου Δημοσίων Έργων .

Β. ΠΕΡΙΓΡΑΦΗ ΤΟΥ ΕΡΓΟΥ

1. **ΓΕΝΙΚΑ**

Αντικείμενο της τεχνικής μελέτης του έργου είναι η κατασκευή πεζοδρομίων πλάτους 4,00μ και μήκους 300 μέτρα στην Ανατολική είσοδο της πόλης της Λιβαδειάς. Επί της οδού ΔΗΜΑΡΧΟΥ ΧΡΗΣΤΟΥ ΠΑΛΑΙΟΛΟΓΟΥ , από τη συμβολή της με την οδό Αγίων Θεοδώρων (ξενοδοχείο Φίλιππος) έως τη συμβολή της με την οδό Σμύρνης, καθώς κι επίσης η κατασκευή νησίδας πλάτους 4,00μ στο ίδιο τμήμα της οδού.

**2.ΦΑΣΕΙΣ ΕΡΓΑΣΙΩΝ**

Οι εργασίες που προβλέπονται είναι :

* εργασίες οδοποιίας
* εργασίες πρασίνου
* Η/Μ εργασίες
* εργασίες σήμανσης κι αστικού εξοπλισμού

**ΠΕΡΙΓΡΑΦΗ ΕΡΓΑΣΙΩΝ ΟΔΟΠΟΙΊΑΣ**

1. Καθαίρεση ασφαλτοτάπητα, σκυροδεμάτων, πλακών πεζοδρομίων για κατσκευή νέων πεζοδρομίων.
2. Τοποθέτηση κρασπέδων και κατασκευή ρείθρων για δημιουργία νέων πεζοδρομίων.
3. Κατασκευή ραμπών με κατάλληλες κλίσεις για προσβασιμότητα ΑμΕΑ.
4. Τοποθέτηση προκατασκευασμένων φρεατίων και κατασκευή φρεατίων από σκυρόδεμα κατηγορίας C30/37, προκειμένου να συνδεθούν με το υφιστάμενο δίκτυο ομβρίων.
5. Επίστρωση πεζοδρομίων με πλάκες τσιμέντου και πλάκες ΑμΕΑ.
6. Απόξεση ασφαλτικού τάπητα και κατασκευή νέας ασφαλτικής στρώσης κυκλοφορίας

**ΠΕΡΙΓΡΑΦΗ ΕΡΓΑΣΙΩΝ ΠΡΑΣΙΝΟΥ**

1. Εγκατάσταση δικτύου άρδευσης στους χώρους πρασίνου
2. Η άρδευση θα γίνεται με εκτοξευτήρες ή σταλλάκτες αυτοαναυψούμενους.
3. Σύνδεση με δίκτυο ΔΕΥΑΛ.
4. Φύτευση δέντρων στο πεζοδρόμιο και τη νησίδα.
5. Εγκατάσταση χλοοτάπητα με σπορά στη νησίδα.

**ΠΕΡΙΓΡΑΦΗ Η/Μ ΕΡΓΑΣΙΩΝ**

1. Για τη διέλευση των καλωδίων θα χρησιμοποιηθούν πλαστικοί σωλήνες προστασίας καλωδίων HDPE Φ90, ενώ στα οδοστρώματα σιδηροσωλήνες γαλβανισμένοι DN63.
2. Θα κατασκευαστεί πλήρης υπόβαση του φωτισμού με καλώδια, γειώσεις, Ηλ. Πίνακα και πίλλαρ πλήρης εργασία έως τις αναμονές για την τοποθέτηση φωτιστικών.
3. Θα κατασκευαστούν τα ανάλογα φρεάτια ελέγχου και βάσεις μεταλλικών ιστών.

**ΠΕΡΙΓΡΑΦΗ ΕΡΓΑΣΙΩΝ ΣΗΜΑΝΣΗΣ ΚΑΙ ΑΣΤΙΚΟΥ ΕΞΟΠΛΙΣΜΟΥ**

-- Τοποθέτηση πινακίδων σήμανσης και αστικού εξοπλισμού.

Γ. ΧΡΗΜΑΤΟΔΟΤΗΣΗ

Το έργο χρηματοδοτείται από πιστώσεις **του Π.Δ.Ε. σε βάρος της ΣΑΕ 055** και Κωδικό Ενάριθμο **2017ΣΕ05500010 και από Κ.Α.Π. ΕΠΕΝΔΥΣΕΩΝ** σε βάρος των πιστώσεων του τακτικού προϋπολογισμού του Δήμου Λεβαδέων του έργου με Κωδικό **61/7326.005.**

Δ. ΑΙΤΙΟΛΟΓΗΣΗ ΤΟΥ 1ου Α.Π.Ε.

Ο παρών 1ος Ανακεφαλαιωτικός Πίνακας Εργασιών συντάχθηκε σύμφωνα με τις διατάξεις του Ν.4412/2016, άρθρο 156.

Συγκεκριμένα, ο 1ος ΑΠΕ συντάχθηκε προκειμένου

* να συμπεριλάβει νέες τιμές, απαραίτητες για την άρτια εκτέλεση της εργολαβίας.
* να συμπεριλάβει αυξομειώσεις ποσοτήτων συμβατικών εργασιών .

Οι περιλαμβανόμενες στον 1ο ΑΠΕ ποσότητες εργασιών αφορούν στην υλοποίηση του τεχνικού αντικειμένου της Σύμβασης, δεν προκύπτουν από τροποποίηση του «βασικού σχεδίου» του έργου (δηλ. της όλης κατασκευής καθώς και των βασικών διακριτών στοιχείων της) και είναι απαραίτητες για την έντεχνη κατασκευή, την αρτιότητα και λειτουργικότητα του έργου.

Η κάλυψη των επιπλέον δαπανών που προκύπτουν από τις περιλαμβανόμενες στον 1ο ΑΠΕ αυξομειώσεις ποσοτήτων συμβατικών εργασιών, αλλά και των νέων εργασιών, γίνεται και με χρήση των απρόβλεπτων δαπανών της Σύμβασης σύμφωνα με το άρθρο 156, παρ. 3 του Ν. 4412/2016.

Ε. ΝΕΕΣ ΕΡΓΑΣΙΕΣ 1ου Π.Κ.Τ.Μ.Ν.Ε. ΤΟΥ 1ου Α.Π.Ε.

Με το παρόν 1ο Π.Κ.Τ.Μ.Ν.Ε. του προς έγκριση 1ου Α.Π.Ε., συντάχθηκαν τρεις (3) νέες εργασίες.

Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:

**1.Άρθρο : Ν.Τ.1** (αναθεωρείται με το άρθρο ΗΛΜ 101)

Άρθρο : ΝΑΗΛΜ 62.10.01.01

**Αφαίρεση χαλύβδινων ιστών φωτισμού ύψους μέχρι 14,00 m**

Εργασία αφαίρεσης εγκατεστημένων χαλύβδινων ιστών φωτισμού, με ή χωρίς βραχίονες και φωτιστικά, στην οποία περιλαμβάνονται τα ακόλουθα: - η προσκόμιση και αποκόμιση του απαιτουμένου εξοπλισμού και μέσων για την εκτέλεση των εργασιών. - η αποξήλωση των πάσης φύσεως επικαλύψεων πάνω και γύρω από τη βάση του ιστού (πλακοστρώσεις, σκυροδέματα, τσιμεντοκονιάματα κλπ.). - η αποσύνδεση των καλωδίων και του αγωγού γειώσεως από το ακροκιβώτιο. - η αφαίρεση ιστού από τη βάση του με τον εξοπλισμό του και η κατάκλιση και αφαίρεση των βραχιόνων, των φωτιστικών, των καλωδίων και του αγωγού γειώσεως. - η επανασύνδεση των καλωδίων και του αγωγού γειώσεως στο φρεάτιο στην βάση του ιστού και η επιμελής μόνωσή τους. - η φόρτωση, μεταφορά και απόρριψη των προϊόντων των αποξηλώσεων σε επιτρεπόμενο χώρο. - η αποκατάσταση της επιφάνειας γύρω από την βάση του ιστού στην αρχική της μορφή. - η φορτοεκφόρτωση και μεταφορά του ιστού και των φωτιστικών στην αποθήκη της Υπηρεσίας ή στην προβλεπόμενη θέση επανατοποθέτησης.

Τιμή ανά τεμάχιο (τεμ).

**2.Άρθρο : Ν.Τ.2** (αναθεωρείται με το άρθρο ΟΙΚ 3223Α.6)

Προσαύξηση τιμής σκυροδέματος οποιασδήποτε κατηγορίας, όταν το σύνολο της χρησιμοποιούμενης ποσότητας δεν υπερβαίνει τα 30,00m3

Προσαύξηση τιμής σκυροδέματος, οποιασδήποτε κατηγορίας ή ποιότητας, όταν η συνολική ποσότητα για όλες τις κατηγορίες ή ποιότητες που προβλέπονται στο έργο δεν υπερβαίνει τα 30,00 m3, λόγω υποαπασχόλησης μηχανημάτων και εργατοτεχνικού προσωπικού.

 Η τιμή αυτή εφαρμόζεται για μεμονωμένες κατασκευές που ο όγκος τους δεν υπερβαίνει τα 30.00 m3 στην συνολική προμέτρηση του έργου ή αποτελεί μεμονωμένο επίπεδο ή στοιχείο κατασκευής (πχ δώμα κλπ) που δεν μπορεί να κατασκευαστεί μαζί με άλλα.

Για κατηγορία σκυροδέματος C20/25

Τιμή ανά κυβικό μέτρο (m3)

**3.Άρθρο : Ν.Τ.3** (Αναθεωρείται με το άρθρο ΥΔΡ-6620.1)

**Πλαστικοί οριοδείκτες οδού**

Tοποθέτηση πλαστικού οριοδείκτη οδού με δύο αντανακλαστικά στοιχεία, κόκκινο και αργυρόλευκο, σύμφωνα με  τα Πρότυπα Κατασκευής Εργων (ΠΚΕ) και την ΕΤΕΠ 05- 04-04-00 ‘’Οριοδείκτες οδού’‘.

Στην τιμή μονάδας περιλαμβάνονται:

* η προμήθεια των οριοδεικτών,
* η μεταφορά τους στις θέσεις τοποθέτησης,
* η διάνοιξη οπής πάκτωσης, η τοποθέτηση και κατακορύφωση του οριοδείκτη,
* η επαναπλήρωση της οπής με υλικό ανάλογο με την παραπλήσια επιφάνεια της οδού
* και η συλλογή και αποκομιδή των προϊόντων εκσκαφής.

Τιμή ανά εγκατεστημένο πλαστικό οριοδείκτη.

ΣΤ. ΟΙΚΟΝΟΜΙΚΑ ΣΤΟΙΧΕΙΑ

Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των 326.668,53€ με Δαπάνη Αναθεώρησης και ΦΠΑ. (227.010,39€ αξία εργασιών, Απρόβλεπτα 4,93€, Απολογιστικά 1.400€, Δαπάνη Αναθεώρησης 35.027,04€ και Φ.Π.Α. 63.226,17€)

Οι αυξομειώσεις ποσοτήτων συμβατικών εργασιών, καλύφθηκαν με ανάλωση μέρους των απρόβλεπτων δαπανών της αρχικής σύμβασης.

Ο παρών 1ος Ανακεφαλαιωτικός πίνακας εργασιών ποσού 326.668,53€ (με Δαπάνη Αναθεώρησης και ΦΠΑ) βρίσκεται σε ισοζύγιο με το ποσό της αρχικής σύμβασης προ της δαπάνης της Αναθεώρησης, ενώ παρουσιάζει υπέρβαση κατά 34.646,07€ χωρίς Φ.Π.Α. για την κάλυψη της Δαπάνης της Αναθεώρησης, σύμφωνα με την Υπουργική Απόφαση Αριθμ. 359881/2021, ΦΕΚ 5983/Β/20-12-2021 και ΦΕΚ 2735/02-06-2022.

Ο παρόν 1ος Ανακεφαλαιωτικός Πίνακας Εργασιών περιλαμβάνει επίσης την ανάλωση επί έλασσον δαπανών ύψους 13.690,17€.

Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και συγκεκριμένα:

1. Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.
2. Δεν θίγεται η πληρότητα, η ποιότητα και η λειτουργικότητα του έργου.
3. Δεν υπερβαίνει η δαπάνη, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες.
4. Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.

Δεν υπερβαίνει η δαπάνη, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες.

Ο ανάδοχος υπέγραψε χωρίς επιφύλαξη τον παρόντα 1ο Α.Π.Ε. και το 1ο Π.Κ.Τ.Μ.Ν.Ε.

***Ε Ι Σ Η Γ Ο Υ Μ Ε Θ Α***

Την έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου: **«Βελτίωση της προσβασιμότητας και κυκλοφοριακή αναβάθμιση της ανατολικής εισόδου της πόλης της Λιβαδειάς»** που βρίσκεται σε ισοζύγιο με την συνολική δαπάνη της αρχικής Σύμβασης**.**

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Τις διατάξεις της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦ46ΜΤΛ6-ΟΘΨ) «Γνωστοποίηση διατάξεων του Ν.5013/2023 (ΦΕΚ 12/Α/19-1-2023) για τη συμμόρφωση με την αριθμ.2377/2022 απόφαση της Ολομέλειας του Συμβουλίου της Επικρατείας»
* Το υπ το υπ΄αριθμ 22030/13-11-2023 έγγραφο της Δ/νσης Τεχνικών Υπηρεσιών του Δήμου
* Την υπ΄ αριθμόν 48/2020Τεχνική Μελέτη
* Την υπ’ αριθ 104/2022 απόφαση της Οικονομικής Επιτροπής με την οποία καταρτίστηκαν οι όροι Διακήρυξης του έργου.
* Την υπ΄αριθμόν 350/2022 απόφαση της Οικονομικής Επιτροπής του Δήμου (ΑΔΑ: ΩΤ5ΞΩΛΗ-5Ο1).
* Την υπ΄ αριθμόν 3730/22-2-2022 υπογεγραμμένη Σύμβαση μεταξύ του Δημάρχου Λεβαδέων και της αναδόχου εταιρείας «Γ.Σ ΠΑΠΑΘΑΝΑΣΙΟΥ &ΣΙΑ Ε.Ε» .
* Τον 1ο ΑΠΕ και την Αιτιολογική Εκθεση που τον συνοδεύει καθώς και το 1ο ΠΚΤΝΜΕ
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** τον **1** ο Ανακεφαλαιωτικό Πίνακα Εργασιών το 1ο ΠΚΤΝΜΕ του έργου **«Βελτίωση της προσβασιμότητας και κυκλοφοριακή αναβάθμιση της ανατολικής εισόδου της πόλης της Λιβαδειάς» ,** ο οποίος ανέρχεται στο ποσό των **326.668,53**€ (227.010,39€ αξία εργασιών, Απρόβλεπτα 4,93€, Απολογιστικά 1.400€, Δαπάνη Αναθεώρησης 35.027,04€ και Φ.Π.Α. 63.226,17€), ο οποίος βρίσκεται σε ισοζύγιο με την συνολική δαπάνη της αρχικής Σύμβασης , του ανωτέρω αναφερομένου έργου , όπως αναλυτικά αναφέρεται στο εισηγητικό της παρούσης.

**Η απόφαση πήρε τον αριθμό 254**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Μητάς Αλέξανδρος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Μερτζάνης Κων/νος |  |
| 7 |  | Σαγιάννης Μιχαήλ |  |
| 8 |  | Καπλάνης Κων/νος |  |
| 9 |  | Τόλιας Δημήτριος |  |
| 10 |  | Τζουβάρας Νικόλαος |  |
| 11 |  | Καραλής Χρήστος |  |
| 12 |  | Κοτσικώνας Επαμεινώνδας |  |
| 13 |  | Αρκουμάνης Πέτρος |  |
| 14 |  | Τσιφής Δημήτριος |  |
| 15 |  | Αλεξίου Λουκάς |  |
| 16 |  | Πλιακοστάμος Κων/νος |  |
| 17 |  | Χέβα Νάνσυ |  |
| 18 |  | Τουμαράς Βασίλειος |  |
| 19 |  | Κατής Χαράλαμπος |  |